ᱥᱩᱱᱤᱞ ᱪᱷᱮᱛᱨᱤ

ᱥᱩᱱᱤᱞ ᱪᱷᱮᱛᱨᱤ (ᱡᱟᱱᱟᱢ ᱓ ᱚᱜᱚᱥᱴ ᱑᱙᱘᱔) ᱫᱚ ᱥᱤᱧᱚᱛᱤᱭᱟᱹ ᱯᱨᱚᱯᱷᱮᱥᱚᱱᱟᱞ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱢᱟᱬᱟᱝ (forward) ᱟᱨ ᱠᱮᱯᱴᱮᱱ (captain) ᱞᱮᱠᱟᱛᱮ ᱤᱱᱰᱤᱭᱟᱱ ᱥᱩᱯᱚᱨ ᱞᱤᱜᱽ ᱠᱞᱚᱵᱽ ᱵᱮᱝᱜᱟᱞᱩᱨᱩ ᱟᱨ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱫᱚᱞ ᱠᱷᱚᱱᱟᱜ ᱮ ᱮᱱᱮᱡ ᱠᱟᱱᱟ ᱾ ᱩᱱᱤ ᱫᱚ ᱟᱡᱟᱜ ᱞᱮᱸᱠᱼᱟᱯ ᱮᱱᱮᱡ (link-up play), ᱜᱚᱞ ᱥᱠᱚᱨ ᱫᱟᱲᱮ (goal scoring abilities) ᱟᱨ ᱟᱹᱭᱩᱨ (leadership) ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟᱭ ᱾ ᱩᱱᱤ ᱫᱚ ᱠᱨᱤᱥᱴᱤᱭᱟᱱᱚ ᱨᱚᱱᱟᱞᱰᱚ ᱟᱨ ᱞᱤᱭᱚᱱᱮᱞ ᱢᱮᱥᱤ ᱛᱟᱭᱚᱢ ᱛᱮᱥᱟᱨ ᱡᱮᱡᱟᱹᱛᱤᱭᱟᱹᱨᱤ ᱡᱟᱹᱥᱛᱤ ᱜᱚᱞ ᱟᱠᱟᱫ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱧᱩᱛᱩᱢᱚᱜ ᱠᱟᱱᱟᱭ, ᱪᱚᱞᱚᱛ ᱠᱷᱮᱞᱚᱸᱰᱤᱭᱟᱹ ᱠᱚ ᱢᱩᱸᱫᱽ ᱨᱮ ᱾ ᱥᱤᱧᱚᱛᱤᱭᱟᱹ ᱫᱚᱞ ᱨᱤᱱᱤᱡ ᱡᱚᱛᱚ ᱠᱷᱚᱱ ᱡᱟᱹᱛᱤ ᱜᱚᱞ ᱟᱠᱟᱫ ᱠᱷᱮᱞᱚᱸᱰᱤᱭᱟᱹ ᱦᱚᱸ ᱠᱟᱱᱟᱭ ᱾

ᱥᱩᱱᱤᱞ ᱪᱷᱮᱛᱨᱤ ᱫᱚ ᱟᱡᱟᱜ ᱯᱨᱚᱯᱷᱮᱥᱚᱱᱟᱞ ᱪᱤᱸᱰᱩ ᱮᱱᱮᱡ ᱡᱤᱭᱚᱱ ᱒᱐᱐᱒ ᱥᱟᱹᱦᱤᱛ ᱨᱮ ᱢᱚᱦᱚᱱ ᱵᱟᱜᱟᱱ (Mohun Bagan) ᱠᱷᱚᱱ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱡᱮᱹᱥᱤᱹᱴᱤ (JCT FC) ᱨᱮ ᱥᱮᱞᱮᱫ ᱞᱮᱱᱟᱭ, ᱚᱸᱰᱮ ᱔᱘ ᱜᱚᱴᱟᱝ ᱜᱮᱢ (game) ᱨᱮ ᱒᱑ ᱜᱚᱴᱟᱝ ᱮ ᱜᱚᱞ (goal) ᱞᱮᱫ ᱛᱟᱦᱮᱸᱫ ᱾ ᱫᱤᱞᱞᱤ ᱨᱮ ᱦᱩᱭ ᱞᱮᱱ ᱕᱙ ᱟᱱᱟᱜ ᱥᱚᱱᱛᱚᱥ ᱴᱨᱚᱯᱷᱤ ᱨᱮ ᱥᱩᱱᱤᱞ ᱫᱚ ᱫᱤᱞᱞᱤ ᱫᱚᱞ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱖ ᱜᱚᱴᱟᱝ ᱞᱮᱫ ᱛᱟᱦᱮᱸᱫ ᱟᱭ  ᱥᱟᱶᱛᱮ ᱢᱤᱫ ᱦᱮᱴᱼᱨᱤᱠ (hat-trick) ᱜᱩᱡᱽᱨᱟᱴ ᱵᱤᱨᱩᱫᱽ ᱨᱮ ᱾ ᱫᱤᱞᱞᱤ ᱫᱚ ᱠᱮᱨᱟᱞᱟ ᱠᱷᱚᱱᱮ ᱦᱮᱨᱟᱣ ᱚᱪᱚᱭᱮᱱᱟ ᱠᱚᱣᱟᱨᱴᱚᱨ ᱯᱷᱟᱭᱱᱟᱞ ᱨᱮ ᱟᱨ ᱚᱱᱟ ᱨᱮᱦᱚᱸ ᱟᱡ ᱮ ᱜᱚᱞ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱒᱐᱑᱐ ᱥᱟᱹᱦᱤᱛ ᱨᱮ ᱢᱮᱡᱚᱨ ᱞᱤᱜᱽ ᱥᱚᱠᱠᱟᱨ (Major League Soccer) ᱞᱟᱹᱜᱤᱫ ᱠᱟᱱᱥᱟᱥ ᱥᱤᱴᱤ ᱣᱤᱡᱟᱨᱰ (Kansas City Wizards) ᱯᱟᱦᱴᱟ ᱠᱷᱚᱱ ᱮ ᱥᱩᱦᱤ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱠᱷᱚᱱ ᱵᱟᱨᱦᱮ ᱪᱟᱞᱟᱜᱤᱡ ᱛᱮᱥᱟᱨ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱾

ᱡᱤᱭᱚᱱ
ᱥᱩᱱᱤᱞ ᱪᱷᱮᱛᱨᱤ ᱫᱚ ᱓ ᱚᱜᱚᱥᱴ ᱑᱙᱘᱔ ᱥᱟᱹᱦᱤᱛ ᱨᱮ ᱦᱟᱭᱫᱽᱨᱟᱵᱟᱫᱽ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾. ᱟᱯᱟᱛ ᱠᱮᱹᱵᱤ ᱪᱷᱮᱛᱨᱤ ᱫᱚ ᱤᱱᱰᱤᱭᱟᱱ ᱟᱨᱢᱤ ᱨᱮᱱᱟᱜ ᱤᱞᱮᱠᱴᱨᱚᱱᱤᱠ ᱟᱨ ᱢᱮᱠᱟᱱᱤᱠᱟᱞ ᱤᱧᱡᱤᱱᱤᱭᱟᱹᱨᱥ ᱯᱷᱟᱹᱫᱽ ᱫᱚᱞ ᱨᱮ ᱢᱤᱫ ᱚᱯᱷᱤᱥᱚᱨ (officer) ᱛᱟᱦᱮᱸ ᱠᱟᱱᱟᱭ ᱾ ᱮᱸᱜᱟᱛᱟᱜ ᱧᱩᱛᱩᱢ ᱫᱚ ᱥᱩᱥᱤᱞᱟ ᱪᱷᱮᱛᱨᱤ ᱾ ᱟᱡ ᱵᱟᱵᱟ ᱫᱚ ᱤᱱᱰᱤᱭᱟᱱ ᱟᱨᱢᱤ ᱯᱷᱩᱴᱵᱚᱞ ᱫᱚᱞ ᱠᱷᱚᱱ ᱯᱷᱩᱴᱵᱚᱞ ᱮ ᱮᱱᱮᱡ ᱠᱟᱱ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱟᱡ ᱟᱭᱳ ᱟᱨ ᱟᱡ ᱨᱮᱱ ᱡᱚᱲᱟ ᱵᱩᱦᱤᱱ ᱫᱚ ᱱᱮᱯᱟᱞ ᱡᱟᱹᱛᱤᱭᱟᱹᱨᱤ ᱛᱤᱨᱞᱟᱹ ᱫᱚᱞ ᱠᱷᱚᱱ ᱯᱷᱩᱴᱵᱚᱞ ᱠᱚ ᱮᱱᱮᱡ ᱠᱟᱱ ᱛᱟᱦᱮᱸᱫ ᱾ ᱪᱷᱮᱛᱨᱤ ᱫᱚ ᱠᱟᱹᱴᱤᱡ ᱠᱷᱚᱱ ᱜᱮ ᱦᱟᱱᱟ ᱱᱷᱟᱣᱟ ᱴᱩᱨᱱᱟᱢᱮᱱᱴ ᱨᱮ ᱥᱮᱞᱮᱫ ᱠᱟᱛᱮ ᱪᱤᱸᱰᱩ ᱮᱱᱮᱡ ᱠᱟᱱ ᱛᱟᱦᱮᱸᱫ ᱮ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱤᱧᱚᱛ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ
ᱛᱷᱚᱠ:ᱥᱤᱧᱚᱛᱤᱭᱟᱹ ᱪᱤᱸᱰᱩ ᱠᱷᱮᱞᱚᱸᱰᱤᱭᱟᱹ